Ο **Παλαμέντε Γκαττιλούζιο**, εξελληνισμένα Παλαμήδης Γατελούζος (περί το 1389 - 1455) ήταν κύριος της Αίνου (σημερινή Ενέζ) στη Θράκη (1409 - 1455). 

Οι πύργοι των Γκαττιλούζι στη Σαμοθράκη
Ο Παλαμέντε ήταν υιός του Φραντσέσκο Β΄ Γκαττιλούζιο και μάλλον της Βαλεντίνας Ντόρια, ανιψιάς του Μανουήλ Β' Παλαιολόγου. 

Τα δύο μεγαλύτερα αδέλφια του Τζάκοπο και Ντορίνο ήταν ηγεμόνες της Λέσβου. Από τις αδελφές του η Ειρήνη παντρεύτηκε τον Ιωάννη Ζ' Παλαιολόγο, η Ελένη παντρεύτηκε τον Στέφανο Λαζάρεβιτς δεσπότη της Σερβίας και η Κατερίνα τον Πέτρο Γκριμάλντι βαρώνο του Μπουέιλ.

Ο Παλαμέντε διαδέχθηκε το 1409 τον μεγάλο θείο του Νικολό Α΄ Γκαττιλούζιο στην αυθεντία της Αίνου. Κατά τη διάρκεια της κυριαρχίας του η πόλη άκμασε, όπως δηλώνουν έξι επιγραφές από την περίοδο αυτή. Τότε οικοδομήθηκαν οι εκκλησίες της Χρυσοπηγής και του Αγ. Νικολάου στην πόλη. 

Απέκτησε και την κυριαρχία της Σαμοθράκης: ο Βουργουνδός περιηγητής Μπερτραντόν ντε λα Μπροκιέρ, που πέρασε από την Αίνο το 1433, τον αναφέρει ως κύριο της Αίνου και Σαμοθράκης στο βιβλίο *Το ταξίδι στους Αγίους Τόπους* που έγραψε για την σχεδιαζόμενη Σταυροφορία του Φιλίππου Γ' των Βαλουά, δούκα της Βουργουνδίας.

Όταν το 1455 απεβίωσε, ο δευτερότοκος υιός του Ντορίνο Β' κατέλαβε την εξουσία. Ο πρωτότοκος Τζιόρτζιο διαμαρτυρήθηκε χωρίς αποτέλεσμα, έτσι πήγε στον Μεχμέτ Β' που ήρθε με στρατό και στόλο. Όταν είδε ότι οι κάτοικοι ήταν δυσαρεστημένοι με τον Ντορίνο Β', κατέλαβε την Αίνο και τη Σαμοθράκη το 1456. Έτσι ο Ντορίνο Β' με την οικογένειά του πήγε στη Λέσβο και μετά εγκαταστάθηκε στη Νάξο, όπου δούκας ήταν ο πεθερός του Ιάκωβος Β' Κρίσπο.

Οικογένεια
----------

Με τη σύζυγό του Βαλεντίνα είχαν τέκνα:

* Τζιόρτζιο (; - 1449) σύζυγος της Ελένης, κόρης του Λουκά Νοταρά
* Ντορίνο Β΄ Γκαττιλούζιο (; - 1488) κύριος της Αίνου, σύζυγος της Ελισάβετ Κρίσπου, κόρης του Ιακώβου Β΄ Κρίσπου
* Κατερίνα, σύζυγο του Μαρίνο Ντόρια
* Κωνστάντζα, σύζυγο του Ιωάννη-Γαλεάτσου Φρεγκόζο, αδελφού του δόγη της Γένουοας
* Βαλεντίνα, σύζυγο του Τζιόρτζιο ντι Καρέττο (των Αλεράμιτσι)
* μία κόρη, σύζυγο του εξαδέλφου της Φραντσέσκο Γ' Γκαττιλούζιο κυρίου της Θάσου, υιού του Ντορίνο Α' της Λέσβου
* Τζινέβρα (; - μετά το 1389), σύζυγο του Λουδοβίκου Φρεγκόζο, δόγη της Γένουας.

Απόγονοι της Τζινέβρας είναι ο Κάρολος Γ΄ Βουρβόνων δούκας της Πάρμας, που τον διαδέχθηκε ο υιός του Ρομπέρτο των Βουρβόνων, όλοι οι πρίγκιπες του Μονακό, ο Ντονασιάν Αλφόνς Φρανσουά μαρκήσιος ντε Σαντ, η ηθοποιός Brooke Shields, κά.

Παραπομπές
----------

1. ↑  www.degruyter.com/dg/viewarticle.fullcontentlink:pdfeventlink/$002fj$002fbyzs.1913.22.issue-2$002fbyzs.1913.22.2.406$002fbyzs.1913.22.2.406.pdf?t%3Aac=j%24002fbyzs.1913.22.issue-2%24002fbyzs.1913.22.2.406%24002fbyzs.1913.22.2.406.xml.
2. ↑  «Dizionario Biografico degli Italiani». (Ιταλικά) *Dizionario Biografico degli Italiani*. 1960. Ανακτήθηκε στις 7  Νοεμβρίου 2018.
3. 1 2 3  Leo van de Pas: (Αγγλικά) *Genealogics*. 2003.
4. ↑  T. Ganchou, Valentina Doria, épouse de Francesco II Gattilusio, seigneur de l'île de Mytilène (1384–1403), et sa parenté. Le Lesbian puzzle résolu, in Nuova Rivista Storica LXXXVIII, 2004, p. 619-686.
5. ↑  "The Lesbian ancestors of Prince Rainier of Monaco, Dr. Otto von Habsburg, Brooke Shields and the Marquis de Sade" by William Addams Reitwiesner, an extensive article on the Gattilusio and their descendants

Πηγές
-----

* Miller, William (1913). «The Gattilusj of Lesbos (1355–1462)». Byzantinische Zeitschrift
* "The Lesbian ancestors of Prince Rainier of Monaco, Dr. Otto von Habsburg, Brooke Shields and the Marquis de Sade" by William Addams Reitwiesner, an extensive article on the Gattilusio and their descendants

Εξωτερικοί Σύνδεσμοι
--------------------

* Cawley, Charles, *LESBOS (GATTILUSIO)*, Foundation for Medieval Genealogy, ανακτήθηκε στις August 2012
* Marek, Miroslav. «Gattilusio family». Genealogy.EU.  Εξωτερικός σύνδεσμος στο `|publisher=` (βοήθεια)